# Campus kupa hivatalos szabályzat

## Általános tájékoztató:

A Campus kupa a Szent István Egyetem tradícionális teremlabdarúgó bajnoksága, mely minden szemeszterben megrendezésre kerül, az egyetemi sportcsarnokban. A tornán minden egyetemi polgár részt vehet. A nevezett csapatokat csoportokba rendezzük,ahol körmérkőzések során döntenek a továbbjutásról, ezt követően kezdetét veszi az egyenes kieséses szakasz,majd a bornzmérkőzés és a döntő. A mérkőzések előreláthatólag hétfő és kedd esténként kerülnek megrendezésre. A győztes csapatokat és a legfanatikusabb szurkolókat díjazásban részesítjük. A döntőbe került 4 csapat ajándék pólót kap, valamint a legjobb játékosok egyéni díjazásban részesülnek. A Campus kupán való szerepléssel a kötelező testnevelés pótolható. (A csoportmérkőzéseken való részvétel 1 alkalom igazolt hiányzást, az egyenes kieséses szakaszban való részvétel szintén 1 alkalom igazolt hiányzást jelent)

## Versenyszabályzat

-1. Egy csapat maximum 12 főt nevezhet

-2. Egy játékos csak egy csapatban szerepelhet

-3. A csapatok 4+1-es összeállításban lépnek pályára,a cserelehetőség folyamatos

-4. A csoportküzdelmek során a következők határozzák meg a sorrendet:  
  
a) elért több pontszám;  
b) egymás elleni eredmény;  
c) gólkülünbség  
d) több rúgott gól  
f) sorsolás.

-5. Az egyenesági kiesési szakasz során, a mérkőzés végén döntetlen állás esetén 7-es rúgások következnek. Mindkét csapatból 3-3 fél jogosult a büntetőt végrehajtani, majd ezt követően amennyiben nem dőlt el a párharc kimenetele, egyesével folytatódik tovább a küzdelem.

-6. A teremben váltócipő használata kötelező

-7. A sportlétesítmény sportpályájának, valamint kiszolgáló létesítményeinek, lelátójának rongálása azonnali kizárást von maga után

-8. Amennyiben a mérkőzés időpontja nem megfelelő az adott csapatnak, legalább 1 nappal a mérkőzés előtt ezt jelezni köteles.

-9. Kizárás vár arra a csapatra,amely 2 alkalommal nem tud kiállni.

-10. Továbbá kizárás vár arra a csapatra, amelynek tagjai bármi nemű rendbontásban részt vesznek

- 11. Alkohol és más tudatmódosító szerek hatása alatt tilos a pályáralépés.